́косъ в҃-гѡ канѡ́на: ́ бы не удиви́лся, и кто́ бы не просла́вилъ житія̀ твоегѡ̀, подо́бнагѡ дрє́внимъ ст҃ы̂мъ, ѽ ѻ́тче паі́сіе, не мя́гкшій бы ѻ́нъ адама́нта бы́лъ, и не раствори́лъ бы вои́стинну ѻ́нѣхъ, ѝже ѡ веельзеву́лѣ бѣ́сы изгоня́ща нареко́ша: но мы̀, позна́вше по бз҃ѣ житіѐ твоѐ, прославля́емъ бг҃а, укрѣпи́вшаго тя̀, принося́ще тебѣ̀ такова̂я: ра́дуйся, дрє́внимъ ст҃ы̂мъ ревни́телю: ра́дуйся, па́стырю на́шъ до́брый: ра́дуйся, свѣти́ло пресвѣ́тлое, сія́ющее во тмѣ̀ невѣ́дѣнія: ра́дуйся, цр҃ко́вное украше́ніе: ра́дуйся, я́кѡ подража́тель бы́лъ єсѝ и самому̀ хрс̑ту̀ неѕло́біемъ твои́мъ: ра́дуйся, ѻ́тче на́шъ паі́сіе